Nadeera Zaini

Farah Nadeera Zaini (lahir 18 September 1993) ialah seorang penyanyi wanita Malaysia. Bakat nyanyiannya mula dikenali setelah beliau menyertai Vokal... Bukan Sekadar Rupa musim kedua pada 2012 dan Mentor Legend pada 2014 sebagai protege kepada Zainal Abidin. Nama beliau mula lebih dikenali selepas memenangi Big Stage musim kelima dan lagu beliau "Bukan Lagi Kita" menjadi runut bunyi bagi drama bersiri Curang Tanpa Niat dan memenangi tempat kedua di Anugerah Juara Lagu ke-39.

Kerjaya muzik
Nadeera memulakan kerjaya muziknya dengan menyertai Vokal musim kedua pada 2012. Beliau berjaya melepasi peringkat saringan dan terpilih menjadi di antara 11 peserta program realiti tersebut. Meskipun sering berada dikedudukan selesa setiap minggu, namun rezeki tidak berpihak kepadanya apabila beliau tersingkir di konsert separuh akhir. Kegagalan tersebut tidak sedikit pun mematahkan semangatnya untuk bergelar anak seni. 

Pada tahun 2014, sekali lagi beliau mencuba nasib dengan menyertai Mentor Legend. Pada konsert pengenalan, beliau telah terpilih menjadi protege kepada Zainal Abidin, sekaligus menewaskan Wada, iaitu salah seorang lagi calon protege kepada Zainal Abidin. Namun, kali ini rezeki tetap tidak menyebelahinya sekali lagi apabila beliau tersingkir di konsert separuh akhir kedua. Dua kali mengalami kegagalan dalam program realiti tidak sedikit pun memadamkan semangatnya untuk menjadi seorang penyanyi. Selepas tamat Mentor Legend, Nadeera melancarkan single pertamanya bertajuk "Hasrat Hati" hasil nukilan Amirah Ali dan Sulu Sarawak.

Beliau menggunakan pengalaman yang ada untuk lebih berusaha menaikkan namanya sebagai penyanyi baru ketika itu. Ternyata usahanya berhasil apabila pada tahun 2020 beliau dilamar oleh syarikat rakaman, MAP Music dan menandatangani kontrak bersama mereka, seterusnya muncul dengan single pertamanya bersama label itu, "Nyawa". Dikeluarkan pada 21 Februari 2020, ia menjadi single pertamanya dalam tempoh lima tahun sejak "Hasrat Hati".

Pada November 2020, beliau menjadi salah seorang peserta rancangan Lagu Cinta Kita pada musim kedua yang mana beliau berpasangan dengan Khareez Kasbullah. Rezeki berpihak kepada Nadeera apabila beliau dan pasangannya dinobatkan sebagai juara sekaligus membawa pulang wang tunai berjumlah RM50,000.

Pada 1 Oktober 2021, beliau melancarkan single keempatnya yang berjudul "Panah".

Pada tahun 2023, Nadeera menjadi salah seorang peserta Big Stage pada musim kelima. Beliau dinobatkan sebagai juara dengan markah keseluruhan sebanyak 68.39 peratus sekaligus memenangi wang tunai sebanyak RM100,000 beserta trofi.

Pada tahun 2024, lagu beliau yang bertajuk "Bukan Lagi Kita" ciptaan Hael Husaini dan Iqie Hugh memberi tuah kepada Nadeera apabila lagu tersebut menjadi popular ketika menjadi runut bunyi drama Curang Tanpa Niat. Lagu ini juga turut bertanding di Anugerah Juara Lagu ke-39 pada 16 Februari 2025 dan berjaya merangkul tempat kedua, sekaligus menaikkan lagi nama beliau di media arus perdana.

Pada tahun 2025, beliau telahpun melancarkan satu lagu untuk sebuah anugerah tahunan yang berprestij iaitu "Gempak Most Wanted" bersama Hael Husaini yang menjadi lagu tema bagi Gempak Most Wanted Awards 2024. Beliau juga melancarkan dua lagu raya pada tahun yang sama, iaitu "Meriah Lain Macam" bersama Hael Husaini, dan lagu single bertajuk "Dam Dim Dum Raya".

Vokal (musim 2)

Berikut ialah senarai persembahan Nadeera di Vokal:

KonsertLaguPenyanyi asalKeputusan Konsert 1 "Teruskanlah"  Agnes MonicaSELAMAT Konsert 5 "Fantasia Bulan Madu"  SearchSELAMAT Konsert 7 "Pelangi Senja"  StacySELAMAT  Konsert 9 "Dedebu Cinta"  Misha OmarTERSINGKIR

Mentor Legend

Berikut ialah senarai persembahan Nadeera di Mentor Legend:

MingguTemaLaguPenyanyi asalKeputusan Minggu 1 Pengenalan "Jar of The Heart"  Christina PerriSELAMAT Minggu 2Battle 1 "Karena Ku Sanggup" Agnez MoSELAMAT "Don't Stop Believing" (duet bersama Zainal Abidin) JourneySELAMATBattle 2 "Isn't She Lovely"  Stevie WonderSELAMAT "Khayalan" (duet bersama Tuah) Black Dog Bone SELAMATBattle 3 "Rapuh"  Agnez MoSELAMAT "Aku Dan Dirimu" (duet bersama Hafiz Suip) Ari Lasso & Bunga Citra LestariSELAMAT Minggu 3 Separuh Akhir 1 Medley:  "Sempurna"  "Bring Me To Life"  Andra and the BackBone  EvanescenceSELAMAT Separuh Akhir 2 Medley:  "Fatwa Pujangga"  "Wrecking Ball"  Eddy Silitongga  Miley CyrusTERSINGKIR

Big Stage (musim 5)

Berikut ialah senarai persembahan Nadeera di Big Stage 5: 

MingguTemaLaguPenyanyi asalKeputusan Minggu 1 Menifesto "Karena Ku Sanggup"  Agnez MoKe-7 Minggu 2 Flex Your Beat "Levitating"  Dua LipaPertama Minggu 3 Asmaraloka "Rahmatun Lil' Alameen"  Maher ZainKe-3 Minggu 4 Hari Jiwa Galau "Bunga-Bunga Cinta"  Misha OmarKe-4 Minggu 5 High School Crush "Engkau Bagaikan Permata"  Siti NurhalizaKe-4 Minggu 6 Wo-Wa What's Next "Hati Kama"  Siti Nurhaliza & Noraniza IdrisKe-3 Minggu 7 Selebriti Memilih "Kembali Tenang" (dipilih oleh Datuk Syafinaz Selamat) Marsha Milan LondohPertama Minggu 8 (Suku Akhir) Juri Pulak Memilih "Problem"  Ariana Grande & Iggy AzaleaPertama Minggu 9 (Separuh Akhir) BBNU Pun Nak Pilih Jugak "Aku Cinta" (duet bersama Khai Bahar) Syamel & Ernie ZakriPertama Minggu 10 (Akhir) Ultimatum & Battle Mashup "Never Enough" Lorren AlredJUARA "Gundah & Semalam" (battle Waode) Ernie Zakri & Aina Abdul

Kehidupan peribadi
Farah Nadeera dilahirkan dan dibesarkan di Mersing, Johor dan merupakan anak bongsu daripada dua beradik. Selepas tamat Mentor Legend, beliau pernah tinggal bersama mentornya, Zainal Abidin selama dua tahun.

Diskografi
Single/Kemunculan khas
 TajukLabel Tahun "Hasrat Hati"Afrozapin Network 2015 "Nyawa"MAP Music 2020 "Duka" (duet bersama Dany Seth) "Syawal Seindah Ramadhan" (duet bersama Projector Band, Ameer Forteen, One Forteen, Betto Khai, Ezly Syazwan, Naufa, & Iss Arffan) "Panah"Werkit 2021 "Dia Penggantimu" (OST. Bukan Hanya Sekadar Cinta)  2023 "Emas"Seventeen Eleven Music "Boneka Tanpa Hati"
(OST. Syurga Itu Bukan Mudah) "Udara" (OST. Framed)Rocketfuel 2024 "Bukan Lagi Kita" (OST. Curang Tanpa Niat) "Gempak Most Wanted" (duet bersama Hael Husaini)(Lagu Tema Gempak Most Wanted Awards 2024) 2025 "Meriah Lain Macam" (duet bersama Hael Husaini)(Lagu Raya bersempena dengan Tema Raya Astro 2025, Meriah Lain Macam) "Dam Dim Dum Raya"

Filemografi

 Televisyen 
 Tahun Tajuk  Peranan  Saluran TV Catatan 2012 Vokal (musim 2)  Dirinya sendiri/Peserta TV3 2014 Mentor Legend 2020 Lagu Cinta Kita (musim 2) 2022 All Together Now Malaysia Astro Ria 2023 Big Stage 5 2024 Anugerah Juara Lagu ke-39 Finalis TV3  2025 Sepahtu Reunion Live 2025 Fatimah Muda (Wakil Pihak Pemaju) Astro Prima Kameo, Episod : "Rahsia Tapak Pembinaan"

Anugerah dan pencalonan
+ Tahun Anugerah Kategori Pencalonan Keputusan2025 Anugerah Juara Lagu ke-39 Naib Juara "Bukan Lagi Kita"  Anugerah Melodi Terhangat 2025 Selebriti Muzik Paling Onz Terhangat  Dirinya sendiri   Anugerah MeleTOP Era 2025 Lagu MeleTOP "Bukan Lagi Kita"   Penyanyi MeleTOP Dirinya sendiri  Vokal MeleTOP  Anugerah Bintang Popular Berita Harian ke-37 Penyanyi Wanita Popular 

Rujukan

Pautan luar



Kategori:Kelahiran 1993
Kategori:Orang hidup
Kategori:Orang Malaysia berketurunan Melayu
Kategori:Muslim Malaysia
Kategori:Orang dari Johor
Kategori:Penyanyi wanita Malaysia
Kategori:Penyanyi berbahasa Melayu
Kategori:Peserta Vokal
Kategori:Peserta Mentor
Kategori:Peserta Big Stage